
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 12T/30/2023 8823010187 06. 02. 2026 JUDr. Andrea Havírová ECLI:SK:OSVT:2026:8823010187.9
ROZSUDOK V MENE SLOVENSKEJ REPUBLIKY Okresný súd Vranov nad Topľou, samosudkyňou JUDr. Andreou Havírovou, na hlavnom pojednávaní dňa 06. februára 2026 vo Vranove nad Topľou, takto rozhodol: Obžalovaný: A. B. C., narodený XX. XX. XXXX v D., trvale bytom E. XXXX/XX, D., okr. Vranov nad Topľou, dôchodca sa uznáva za vinného, že dňa 06. 01. 2023, v čase od 17:30 hod. do 17:50 hod., viedol osobné motorové vozidlo značky Opel Crossland, červenej tmavej metalízy, s EČV: F. XXX G., po ulici Námestie slobody vo Vranove n/ T. v smere jazdy k obci Nižný Hrabovec, pričom na riadne označenom priechode pre chodcov pred budovou Daňového úradu vo Vranove n/T. nedal prednosť chodcovi B. B. C., nar. XX. XX. XXXX, ktorý prechádzal v uvedenom čase po uvedenom priechode pre chodcov z ľavej strany na pravú z pohľadu vodiča A. C., kde tento pravou prednou časťou vyššie uvedeného osobného motorového vozidla narazil do pravého boku tela chodca, ktorý sa v čase zrážky s vozidlom nachádzal v druhej polovici priechodu pre chodcov v smere k daňovému úradu a po náraze vozidla padol na zem, kde obžalovaný na mieste na krátku chvíľu zastavil osobné motorové vozidlo, a domnievajúc sa, že chodec B. B. C. neutrpel žiadne zranenie, obžalovaný z miesta dopravnej nehody odišiel bez zistenia zdravotného stavu chodca za účelom prípadného mu poskytnutia prvej pomoci, či privolania rýchlej zdravotnej pomoci, hoci mu v tom nič nebránilo, pričom v dôsledku dopravnej nehody chodec B. B. C. utrpel poranenia a to podvrtnutie - subluxácia AC kĺbu vpravo - TosSy 1, pohmoždenie ľavého ramena a pohmoždenie hrudníka vľavo vzadu s odreninou, s dobou liečby 28 dní a po túto dobu bol obmedzený v obvyklom spôsobe života, pre majiteľa osobného motorového vozidla značky Opel Crossland, červenej tmavej metalízy, s EČV: F. XXX G., spoločnosť H. C. E., IČO: 10804161, so sídlom E. XXXX/XX - D., okr. Vranov n/T., vznikla poškodením škoda v sume 1.000,00 eur, obžalovaný svojim konaním porušil ustanovenie § 4 ods. 1 písm. f) a ustanovenie § 137 ods. 2 písm. c), ods. 2 písm. t) zákona SNR č. 8/2009 o cestnej premávke v znení neskorších predpisov, teda - inému z nedbanlivosti ublížil na zdraví tým, že porušil dôležitú povinnosť uloženú mu podľa zákona, - ako vodič, ktorý po dopravnej nehode, na ktorej mal účasť, neposkytne osobe, ktorá pri nehode utrpela ujmu na zdraví, potrebnú pomoc, hoci tak môže urobiť bez nebezpečenstva pre seba alebo iného, čím spáchal
prečin ublíženia na zdraví podľa § 158 Trestného zákona v jednočinnom súbehu s prečinom neposkytnutia pomoci podľa § 178 Trestného zákona. Za to mu súd ukladá: Podľa § 178 Trestného zákona účinného od 06. 08. 2024, v nadväznosti na § 41 ods. 1 Trestného zákona účinného od 06. 08. 2024, za použitia § 38 ods. 2 Trestného zákona účinného od 06. 08. 2024, pri zistení jednej poľahčujúcej okolnosti podľa § 36 písm. j) Trestného zákona účinného od 06. 08. 2024 a neexistencii priťažujúcich okolností podľa § 37 Trestného zákona účinného od 06. 08. 2024, v spojení s § 56 ods. 1, ods. 2 Trestného zákona účinného od 06. 08. 2024, úhrnný peňažný trest vo výmere 800,00 eur (osemsto eur). Podľa § 57 ods. 3 Trestného zákona účinného od 06. 08. 2024 súd pre prípad, že by výkon peňažného trestu mohol byť úmyselne zmarený, ukladá obžalovanému náhradný trest odňatia slobody v trvaní 6 (šesť) mesiacov. Podľa § 61 ods. 1, ods. 2 Trestného zákona účinného od 06. 08. 2024 trest zákazu činnosti viesť motorové vozidla všetkých druhov po dobu 1 (jedného) roka. Podľa § 287 ods. 1 Trestného poriadku je obžalovaný povinný zaplatiť titulom nároku na náhradu škody poškodenej Všeobecnej zdravotnej poisťovni, a. s., Panónska cesta 2, 851 04 Bratislava – mestská časť Petržalka, pobočka Prešov, Kúpeľná č. 5, IČO: 35 937 874, sumu 140,40 Eur (stoštyridsať eur a štyridsať eurocentov) v podiele ˝. odôvodnenie: Ak sa po vyhlásení rozsudku prokurátor aj obvinený vzdali odvolania, alebo taký prejav urobili v lehote troch pracovných dní od vyhlásenia rozsudku, môže sa vyhotoviť zjednodušený písomný rozsudok, ktorý neobsahuje odôvodnenie. Ak ide o mladistvého obvineného, takéto vyhlásenie treba vyžiadať aj od zákonného zástupcu a zástupcu orgánu sociálnoprávnej ochrany detí a sociálnej kurately. Rozsudok neobsahuje odôvodnenie, pretože prokurátor, obhajca a obžalovaný sa vzdali práva odvolania ( § 172 ods. 2 Trestného poriadku). Poučenie: Proti tomuto rozsudku možno podať odvolanie do 15 (pätnásť) dní od jeho oznámenia na Okresnom súde Vranov nad Topľou. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Súdom prijaté vyhlásenie obžalovaného, že je vinný alebo že nepopiera spáchanie skutku uvedeného v obžalobe je neodvolateľné a v tomto rozsahu nenapadnuteľné odvolaním ani dovolaním okrem dovolania podľa § 371 ods. 1 písm. c) Trestného poriadku. Osoba oprávnená podať odvolanie proti niektorému výroku rozsudku môže ho napadnúť aj preto, že taký výrok nebol urobený, ako aj pre porušenie ustanovení o konaní, ktoré predchádzalo rozsudku, ak toto porušenie mohlo spôsobiť, že výrok je nesprávny alebo že chýba. Po vyhlásení rozsudku sa môže oprávnená osoba odvolania výslovne vzdať.

